**SAVANORIŠKOS VEIKLOS SUTARTIS**

\_\_\_\_\_\_\_\_\_\_\_\_\_\_ Nr. \_\_\_\_\_\_\_

Vilnius

Valstybinis mokslinių tyrimų institutas Gamtos tyrimų centras (toliau – GTC), juridinio asmens kodas 302470603, kurio registruota buveinė Akademijos g. 2, 08412, Vilnius, atstovaujamas direktoriaus Sigito Podėno, veikiančio pagal įstaigos įstatus

ir savanoris (-ė) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė, gimimo data, gyvenamosios vietos adresas, telefono numeris, el. pašto adresas)*

(toliau – Savanoris), (toliau kartu vadinami šalimis), vadovaudamiesi Lietuvos Respublikos teisės aktais ir Gamtos tyrimų centro savanoriškos veiklos atlikimo tvarkos aprašu, patvirtintu 2022 m. vasario 1 d. Gamtos tyrimų centro direktoriaus įsakymu Nr. V- 11 (toliau – Aprašas), sudaro šią savanoriškos veiklos sutartį (toliau – Sutartis).

**I SKYRIUS**

**SUTARTIES OBJEKTAS**

1. Sutarties objektas – savanoriškais pagrindais neatlyginamai atliekama GTC ir visuomenei naudinga veikla, kurios sąlygos nustatomos šioje Sutartyje.
2. Savanoriškos veiklos vykdymo terminas: nuo \_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_\_\_\_\_, įsipareigojant savanoriškai veiklai skirti: \_\_\_\_\_\_\_ val.

**II SKYRIUS**

**Valstybinio mokslinių tyrimų instituto** **GAMTOS TYRIMŲ CENTRO ĮSIPAREIGOJIMAI IR TEISĖS**

1. GTC Sutarties laikotarpiu įsipareigoja:
   1. sudaryti sąlygas Savanoriui vykdyti toliau įvardytas savanoriškas veiklas,
      1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   2. paskirti Savanorio kuratorių \_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   3. informuoti Savanorį apie savanoriškos veiklos pobūdį, apimtį ir eigą, esančius ir galimus rizikos veiksnius sveikatai ir saugai, kurie gali iškilti savanoriškos veiklos metu, ir apsisaugojimo nuo šių veiksnių priemonių panaudojimą, saugos ir kitus reikalavimus, pasirašytinai supažindinti Savanorį su GTC savanoriškos veiklos tvarkos aprašu;
   4. kartu su Savanoriu ir Savanorio kuratoriumi sudaryti savanoriškos veiklos atlikimo grafiką;
   5. pagal poreikį teikti Savanoriui reikalingą informaciją, konsultacinę ir techninę pagalbą, reikalingą savanoriškai veiklai organizuoti ir ją atlikti, Savanorio pageidavimu pagal galimybes aprūpinti jį savanoriškai veiklai atlikti reikalingomis priemonėmis;
   6. koordinuoti Savanorio veiklą ir konsultuoti jį iškylančiais klausimais dėl veiklos specifikos ir sudėtingų atvejų;
   7. sudaryti sąlygas Savanoriui dalyvauti savanoriams skirtuose mokymuose ir susitikimuose su GTC savanoriškos veiklos koordinatoriumi, Savanorio kuratoriumi;
   8. Savanoriui, kuris yra sudaręs savanoriškos veiklos sutartį su GTC, jam prašant, išduodamas dokumentas, patvirtinantis Savanorio atliktą savanorišką veiklą.
2. GTC teisės:
   1. pasiūlyti veiklas, prie kurių įgyvendinimo GTC gali prisidėti Savanoris;
   2. sudaryti sąlygas Savanoriui įgyvendinti savo iniciatyvas, jei jos atitinka GTC poreikius ir galimybes;
   3. reikalauti, kad Savanoris dalyvautų savanorių grupės susitikimuose ir organizuojamuose mokymuose;
   4. reikalauti, kad Savanoris laikytųsi Gamtos tyrimų centro teisės aktuose nustatytos vidaus tvarkos, tausotų GTC turtą ir reikalauti atlyginti žalą, jei jis tokią padaro.
   5. fotografuoti savanorį ir skelbti informaciją bei nuotraukas apie jį, savanorystės eigą.

**III SKYRIUS**

**SAVANORIO ĮSIPAREIGOJIMAI IR TEISĖS**

1. Savanoris Sutarties laikotarpiu įsipareigoja:
   1. atsakingai ir sąžiningai vykdyti savanorišką veiklą ne mažiau kaip \_\_\_ val. per savaitę pagal sudarytą savanoriškos veiklos atlikimo grafiką;
   2. laikytis su GTC sutartų savanoriškos veiklos atlikimo sąlygų (savanoriškos veiklos valandos, užduotys, atskaitomybė ir pan.);
   3. dalyvauti visuose jam skirtuose mokymuose (jei jie organizuojami), susitikimuose su Savanorio kuratoriumi ir kituose susitikimuose;
   4. iškilus nesklandumų savanoriškoje veikloje ar negalėdamas vykdyti savanoriškos veiklos (dėl ligos ar kitų pateisinamų priežasčių), negalėdamas dalyvauti numatomuose mokymuose, nedelsiant apie tai informuoti Savanorio kuratorių;
   5. laikytis numatytų savanoriškos veiklos tikslų ir sudaryto savanoriškos veiklos atlikimo grafiko;
   6. nepažeisti GTC ir trečiųjų asmenų teisėtų interesų;
   7. tausoti ir efektyviai naudoti GTC turtą, laikytis vidaus tvarkos taisyklių ir susipažinti su GTC savanoriškos veiklos tvarkos aprašu;
   8. atlyginti padarytą dėl savo kaltės kilusią žalą GTC ar tretiesiems asmenims;
   9. aktyviai bendrauti su Savanorio kuratoriumi, prireikus – su GTC savanoriškų veiklų koordinatoriumi ir kitais GTC darbuotojais.
2. Savanoris įgyja šias teises Sutarties galiojimo laikotarpiu:
   1. būti informuotas apie savanoriškos veiklos pobūdį, apimtį ir eigą, esančius ir galimus rizikos veiksnius sveikatai ir saugai, kurie gali iškilti savanoriškos veiklos metu, ir apsisaugojimo nuo šių veiksnių priemonių panaudojimą;
   2. gauti savanoriškai veiklai atlikti reikalingas priemones, informaciją, konsultacijas ir techninę pagalbą;
   3. dalyvauti savanorių mokymuose, kai tokie organizuojami;
   4. gauti dokumentą, patvirtinantį atliktą savanorišką veiklą, tam skirtą laiką.

**IV SKYRIUS**

**SUTARTIES PAKEITIMAS, NUTRAUKIMAS**

1. Sutartis gali būti nutraukta šalių rašytiniu susitarimu arba vienos šalies rašytiniu pareiškimu, apie tai įspėjus ne vėliau kaip prieš 14 (keturiolika) kalendorinių dienų.
2. Sutarties sąlygos Sutarties galiojimo laikotarpiu gali būti keičiamos raštišku šalių susitarimu, kuris tampa neatsiejama Sutarties dalimi. Visi papildymai ir (ar) pakeitimai turi būti įtvirtinti rašytine forma, pasirašyti šalių įgaliotų atstovų ir pridėti prie šios Sutarties.

**V SKYRIUS**

**BAIGIAMOSIOS NUOSTATOS**

1. Sutartis įsigalioja visoms šalims ją pasirašius ir galioja iki šalių įsipareigojimų įvykdymo.
2. Šalys supranta, kad šios Sutarties pagrindu jų nesieja darbo santykiai, todėl GTC nesuteikia Savanoriui draudimo nuo nelaimingų atsitikimų. Savanoris draudimą nuo nelaimingų atsitikimų ir (ar) civilinį draudimą gali įsigyti pats prieš pradėdamas savanorišką veiklą GTC. Draudimo įmokos savanoriui nėra kompensuojamos.
3. Savanorių asmens duomenys ir kitų asmenų duomenys, susiję su savanoriška veikla, tvarkomi tik savanoriškos veiklos įgyvendinimo tikslais, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu), Lietuvos Respublikos asmens duomenų teisinės apsaugos įstatymu, Asmens duomenų tvarkymo GTC taisyklėmis, patvirtintomis GTC direktoriaus 2019 m. sausio 28 d. įsakymu Nr. V-4 „Dėl Asmens duomenų tvarkymo Gamtos tyrimų centre taisyklių (privatumo politikos) patvirtinimo“ ir kitais Lietuvos Respublikos bei Valstybinio mokslinių tyrimų instituto Gamtos tyrimų centro teisės aktais, reglamentuojančiais asmens duomenų apsaugą.
4. Savanorių asmens duomenys gaunami iš paties duomenų subjekto arba GTC kamieninio padalinio, kuriame yra atliekama savanoriška veikla.
5. Savanorių asmens duomenys gali būti teikiami:
   1. GTC darbuotojams, įgyvendinantiems savanoriškos veiklos organizavimą;
   2. Jaunimo reikalų departamentui prie Socialinės apsaugos ir darbo ministerijos;
   3. kitiems fiziniams ir juridiniams asmenims, kuriems asmens duomenis dėl savanoriškos veiklos teikti įpareigoja Lietuvos Respublikos įstatymai ir kiti teisės aktai – tų teisės aktų vykdymo tikslu.
6. Ginčai, kylantys dėl Sutarties sąlygų vykdymo, sprendžiami derybomis, nesusitarus – Lietuvos Respublikos civilinio proceso kodekso nustatyta tvarka teisme pagal GTC buveinės vietą.
7. Sutartis sudaryta lietuvių kalba, 2 egzemplioriais, turinčiais vienodą teisinę galią, po vieną kiekvienai Sutarties šaliai.

Įsipareigojame laikytis šios Sutarties:

Savanoris (-ė): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Vardas, pavardė, parašas)*

*Tėvų sutikimas:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(sutinku, v.p. parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(sutinku, v.p. parašas)*

Valstybinis mokslinių tyrimų institutas

Gamtos tyrimų centras:

Juridinio asmens kodas 302470603

Akademijos g. 2, LT-08412 Vilnius

Tel. + 370 5 272 9257

El. p. sekretoriatas@gamtc.lt

Direktorius Sigitas Podėnas